A Google magában a Google Workspace-ben kínálja azokat a biztonsági funkciókat, amelyekre ügyfelei zömének szüksége van. A Google Workspace Business és Enterprise szintű kiadásai ezenkívül további biztonsági funkciókat is tartalmaznak, például a bővített Google Drive-auditálás és a biztonsági kulcsok nagyobb volumenű kezelését. A Google Workspace-adminisztrátorok az összes csomagban ugyanarról az irányítópultról, a Felügyeleti Konzolról kezelhetik a rendszer-konfigurációt és az alkalmazásokat függetlenül attól, hogy mekkora szervezetről van szó. Az adminisztrátorok néhány kattintással konfigurálható speciális eszközökhöz is azonnal hozzáférhetnek. Ilyenek például a különféle hitelesítési funkciók (köztük a kétlépcsős azonosítás és az egyszeri bejelentkezés) vagy az e-mail-biztonsági házirendek (például a biztonságos átvitelt garantáló TLS protokoll használatának kényszerítése, az információs jogosultságok kezelése (IRM) és a DLP betűszóval is jelölt adatszivárgás elleni védelem). Ha ügyfélként olyan biztonsági igényei vannak, amelyekre nem nyújt megoldást a Google Workspace, a partnereknek létrehozott piactéren tovább bővítheti a csomag nyújtotta lehetőségeket.